În urma impactului, motocicleta a ricoşat în femeia care circula în zonă în calitate de pieton şi care a fost izbită cu capul de asfalt.
"În accident au fost implicate două vehicule, un autoturism şi o motocicletă, precum şi trei persoane, între care un pieton. La sosirea echipajelor de intervenţie a fost găsită o victimă, o femeie în vârstă de 70 ani, care a fost lovită de motocicleta acroşată de autoturism. Victima a fost evaluată, după care a fost transportată la Unitatea de Primiri Urgenţe din cadrul Spitalului Judeţean de Urgenţă Vaslui. Femeia a suferit un traumatism cranio-cerebral, un traumatism cranio-facial şi mai multe escoriaţii. Pompierii militari au asigurat măsuri PSI", a declarat purtătorul de cuvânt al Inspectoratului pentru Situaţii de Urgenţă Vaslui, Marius Stanciu.
Poliţiştii efectuează cercetări, în acest caz fiind deschis un dosar penal pentru vătămare corporală din culpă.